Publication: Magyar Közlöny
Issue: MK-2002-64 (Year: 2002, Number: 64)
Era: 1990-2004
Section: ba 2001. július 20-i hatállyal a 2001. évi LIX. törvény 2. §-a
Paragraph Index: 938

1. A Magyar Köztársaság alkotmányos berendezkedése A vizsgázó legyen képes értelmezni az alkotmány fogalmát, ismerje azok típusait, szabályozási tárgyköreit és a magyar alkotmányfejlõdés legfontosabb állomásait. A vizsgázó ismerje meg a Magyar Köztársaság Alkotmányában meghatározott alapvetõ jogokat és kötelezettségeket, tudja azokat csoportosítani, legyen képes azok tartalmát a tanagyagban kifejtettek szerint értelmezni, és ismerje meg az alapjogok érvényre juttatására, korlátaira és védelmére vonatkozó, az Alkotmányban meghatározott fõbb rendelkezéseket, illetõleg az azokhoz kapcsolódó alkotmánybírósági gyakorlat legfontosabb elemeit. A köztisztviselõ ismerje az államszervezet felépítésének alkotmányos elveit.

Source: https://magyarkozlony.hu/hivatalos-lapok/a106f08647331795f5d66e43ff7551571868efd9/dokumentumok/6df1cf91341b604edb5f50ce2fe4092df42bc9fe/letoltes